**ส่วนที่ 5**

**การแปลงแผนสู่การปฏิบัติ**

แผนพัฒนาการศึกษาจังหวัดมหาสารคาม พ.ศ. 2563-2565 เป็นเครื่องมือและกรอบ  
ทิศทางการจัดการศึกษาของหน่วยงานทางการศึกษาในจังหวัดที่จะดำเนินงานตามภารกิจของหน่วยงานในห้วง 3 ปี เพื่อให้บรรลุตามยุทธศาสตร์ชาติ แผนแม่บทภายใต้ยุทธศาสตร์ชาติ แผนปฏิรูปประเทศ แผนพัฒนาเศรษฐกิจและสังคมแห่งชาติ นโยบายรัฐบาล แผนการศึกษาแห่งชาติ รวมถึงนโยบายและยุทธศาสตร์  
ที่เกี่ยวข้อง

แนวทางการขับเคลื่อนแผนพัฒนาการศึกษาจังหวัดมหาสารคาม พ.ศ. 2563-2565 สู่การปฏิบัติ  
ต้องอาศัยความร่วมมือจากหน่วยงานทางการศึกษาในจังหวัดและหน่วยงานที่เกี่ยวข้องทุกภาคส่วน ในการนำกรอบวิสัยทัศน์ พันธกิจ ประเด็นการพัฒนา เป้าประสงค์ ตัวชี้วัด ค่าเป้าหมาย และกลยุทธ์ของแผน   
ไปขับเคลื่อนงานตามอำนาจหน้าที่และภารกิจของหน่วยงาน โดยผ่านกระบวนการของการจัดทำโครงการ  
ที่ส่งเสริม สนับสนับ การจัดการศึกษาในรูปแบบต่าง ๆ

เพื่อให้การดำเนินการตามแผนพัฒนาการศึกษาจังหวัดมหาสารคาม พ.ศ. 2563-2565 บรรลุตามวัตถุประสงค์ สำนักงานศึกษาธิการจังหวัดมหาสารคามจึงได้กำหนดแนวทางการขับเคลื่อนแผนไปสู่การปฏิบัติ ดังนี้

1. หน่วยงานทางการศึกษาในจังหวัดร่วมกันกำหนดกรอบทิศทางการพัฒนาการศึกษาในจังหวัด ผ่านการจัดทำแผนพัฒนาการศึกษาจังหวัดมหาสารคาม พ.ศ. 2563-2565 และร่วมกันทบทวนแผนดังกล่าวเพื่อให้ทันต่อยุทธศาสตร์ นโยบาย กฎหมาย หรือสถานการณ์ที่มีการเปลี่ยนแปลงไปอย่างต่อเนื่องและเป็นปัจจุบัน ซึ่งถือเป็นกระบวนการที่ทำให้หน่วยงานทางการศึกษารับรู้ รับทราบ กรอบทิศทาง  
อันประกอบด้วย เป้าหมายหลัก วิสัยทัศน์ พันธกิจ ประเด็นการพัฒนา เป้าประสงค์ ตัวชี้วัด ค่าเป้าหมาย และกลยุทธ์ด้านการศึกษาของจังหวัด ที่จะต้องร่วมกันขับเคลื่อนไปในทิศทางเดียวกัน

2. ผู้บริหารหรือผู้ที่ได้รับมอบหมายของหน่วยงานทางการศึกษา นำกรอบทิศทางที่ได้กำหนดร่วมกันไปขยายผลในหน่วยงาน โดยนำไปปรับใช้ในการขับเคลื่อนงานตามภารกิจ และดำเนินการตามแผน

ที่วางไว้

3. สำนักงานศึกษาธิการจังหวัดมหาสารคาม ให้การสนับสนุนการดำเนินงานของหน่วยงานทางการศึกษา เพื่อให้การขับเคลื่อนแผนบรรลุตามวัตถุประสงค์

4. สำนักงานศึกษาธิการจังหวัดมหาสารคาม กำหนดแนวทางการติดตาม รายงาน และประเมินผลแผน รวมถึงประสาน ชี้แจงแนวทางไปยังหน่วยงานทางการศึกษา

5. สำนักงานศึกษาธิการจังหวัดมหาสารคาม ดำเนินการติดตามแผน โดยให้หน่วยงานทางการศึกษาเป็นผู้รายงานการดำเนินงานตามแผนรายไตรมาส หรือตามที่กำหนดแล้วแต่กรณี

6. สำนักงานศึกษาธิการจังหวัดมหาสารคาม รวบรวมผลการติดตาม ดำเนินการประเมินผล และจัดทำรายงานผลการติดตาม เสนอต่อศึกษาธิการจังหวัดมหาสารคาม คณะอนุกรรมการศึกษาธิการจังหวัดมหาสารคามด้านบริหารราชการเชิงยุทธศาสตร์ และคณะกรรมการศึกษาธิการจังหวัดมหาสารคาม   
(กศจ.มหาสารคาม) เพื่อโปรดทราบเมื่อสิ้นปีงบประมาณ

อย่างไรก็ตาม การขับเคลื่อนแผนพัฒนาการศึกษาจังหวัดมหาสารคาม พ.ศ. 2563-2565 สู่การปฏิบัติ ต้องอาศัยปัจจัยความสำเร็จ ดังนี้

1. การรับรู้ ตระหนักรู้ และมีเจตคติที่ถูกต้องของผู้บริหาร ครู อาจารย์ บุคลากรทางการศึกษาภายในจังหวัด และผู้มีส่วนได้ส่วนเสียที่เกี่ยวข้องจากทุกภาคส่วน ด้านการมีส่วนร่วมและมุ่งประโยชน์ต่อการพัฒนาการศึกษาเชิงพื้นที่ร่วมกัน

2. การประสานแผน การเผยแพร่ประชาสัมพันธ์อย่างกว้างขวาง การสื่อสารทั้งภายในหน่วยงานและระหว่างหน่วยงาน

3. การสร้างเครือข่ายการจัดทำแผนและการขับเคลื่อนแผนด้านการศึกษาระดับจังหวัด

4. การมีกรอบทิศทางการจัดการศึกษาร่วมกันภายในจังหวัดที่ชัดเจน และมีตัวชี้วัดร่วมเพื่อติดตามและประเมินผลการจัดการศึกษาในจังหวัด โดยที่หน่วยงานทางการศึกษายอมรับ โดยนำเอากรอบทิศทางและตัวชี้วัดร่วมดังกล่าวไปกำหนดเป็นตัวชี้วัดหลักของหน่วยงานในด้านการจัดการศึกษา